РРРИЗЕ ЕД 


ПРИЛОГ »МАЛЕ БИБЛИОТЕКЕ « 


БРОЈ ХШ. и ХІУ. == мостар 1-УШ- 1902, = ГОДИНА. 


НЕКОЛИКО РИЈЕЧИ О ШТАМПАРСКОЈ 
ИЗРАДИ СРПСКЕ КЊИГЕ. 


Уважени српски књижевник Др. Љу- 
бомир Недић штампао је у своме листу 
»Српском Прегледу« од 1895. год. чла- 
нак, под натписом » Српске књиге«, који 
ево доносимо у изводу: 


»Оно што је онај изврсни писац Чарлс 
< Ламб, једном приликом, рекао о књигама, 
пола у шали, а пола и од збиље, да 
има књига које су само по изгледу књи- 
ге, што је нешто наштампано и онда ве- 
зано у свеску, — то би се могло примије- 
Нити нарочито на наше српске књиге, 
с тим још додатком да оне, најчешће, ни 
по својем спољном изгледу нијесу књиге, 
него тек нешто налик на њих. С те, 
спољне стране њихове, ради смо прого- 

ворити овдје неколико ријечи о српским 
књигама. 

То се многоме може учинити доконо, 
водити говор још и о тако неважним 
стварима; оним врло разборитим људима 
што се у животу и у науци држе реал- 
нога правца и гледају само на садржину, 
то се може учинити још и дјетињасто. 
Нама се то тако не чини, ни доконо, ни 
дјетињасто; ми књиге волимо, и волимо 
да нам оне, поред добре садржине, и 
поред тога што ће бити добро писане, 
буду још и лијепо наштампане, да су 
спретне, у опште, да су лијепо израђене 
као књиге. Зато и хоћемо да проговоримо 
нешто о нашим књигама, с те, спољне 
стране њихове. 

И хоћемо одмах, без увода, да кажемо 
што нам није мило казати, али што треба 
признати: ми не знамо књига које би се, 
по спољној изради својој, по томе како 
оне изгледају као књиге, бједније и жало- 
сније представљале од српских. 

Прво што у српским књигама пада 
у очи, то су силне штампарске погрјешке; 
њима оне обично кипте, и зато уза сваку 
скоро већу књигу иде по неколико листи 

исправака, да би се бар неке од њих 
могле исправити. Откуда у њима толике 
штампарске погрјешке? То није ни мало 
тешко рећи. Нешто је, нема сумње, идо 
писаца самих, што не обраћају довољно 
пажње да их исправе, а још више, и 
поглавито, до штампара, што не раде свој 
посао како треба. Јер која је корист од 
тога што ће писац исправити што је 
погрјешно сложено, када се то неће по- 
слије и у слогу исправити, и када ће, 
мјесто погрјешака што су исправљене, 
доћи нове, којих прије није било, а које 
су произашле отуда што се слог, непа- 
жљивим руковањем, мјестимице растурио, 
и слагач онда, мјесто појединих слова 
што су испала, уметнуо прва што су му 
се при руци нашла? У томе је прави 
узрок оним многим штампарским погрјеш- 
кама што онако руже српске књиге: што 
штампари не раде свој посао како треба. 

Томе злу, како нама изгледа, нијс 
тешко помоћи; далеко теже је с другим 
недостацима, који произлазе отуда што 
наши штампари немају онолико образо- 
вања колико се за њихов посао хоће. 
Од штампара, књига, у многоме, зависи 

колико и од онога који је књигу писао. 
Има пуно ствари у књизи које су остав- 
љене њиховој увиђавности, које зависе 
од њихова правилна разумијевања, и које 
ће, отуда, испасти погрјешне, ако једнога 
или другога у њих не би било колико 
треба. Тако је, примјера ради, са насло- 
вима и заглављима. Писац их може у 
рукопису распоредити колико хоће тачно; 
ако штампар не буде и сам имао неког 
разумијевања за то, он ће их сложити 
погрјешно: он ће, рецимо, оно што је 
споредније сложити из крупнијих слова 
но оно што је важније, или ће сложити 
из слова истог типа оно што је разно- 
родно, а из слова другог тима што је 
слично, или ће примаћи што би требало 
да је више размакнуто, а размакнути 
што би требало да је једно другоме ближе. 
Све то, писац не може предвидјети, нити 
може сам наредити како да се уради, 
него се у томе мора ослонити на штам- 
пара. Зато штампарски радници морају 
бити образовани радници, што и они, у 
неколико, имају удјела да буде књига. 
Наши штампарски радници, међутим, то 
нијесу, свакако не колико би требало да 

су. Отуда и долази да су оне погрјешке 
што их овдје поменусмо код наших књига 
готово правило: наслови, заглавља, већа 
и мања слова у појединим одијељцима, 
ништа од свега тога није у њима сло- 
жено како би требало да је. А то не 
само да чини да књига није прегледна, 
него често пута ремети и сам смисао, и 
смета правилном разумијевању њеном. 
Упоредо с овим иде и то да наши 
штампари не показују никаква укуса; 
сложити лије наслов, или лијепу поснету, 
или лијепо распоредити слог у књизи, у 
опште, приредити једно укусно издање, 
то они не знају. У насловима, на примјер, 
они полазе од тога да их треба сложити 
из што различнијих слова, и сматрају их, 
нарочито ако су мало већи, као прилику 
да приреде једну малу изложбу својих 
завода, мјесто да разумију да слова у 
насловима, и у опште у књизи, треба да 
су сва, више-мање, истог типа, јер разно- 
врсност годи само онда када се у њој 
огледа и извјесно јединство, Тако је исто 
и са шарама, и са многим другим што 
изгледа да је споредно као и оне. Општи 
је резултат од свега тога да штампарска 


— 190 — 


израда српских књига испада преко сваке 
мјере неукусна.« 

Као што видимо Господин Недић на- 
води као главни узрок за израду српске 
књиге, тај, »што наши штампари не- 
мају оноликог образовања колико се за 
њихов посао хоће«, — само се по себи 
намеће признање да су овакви назори 
Госи. Недића потпуно оправдани, али по 
нашем схватању, може се у овом питању 
приличан успјех постићи и без довољног 
стручног штампарског образовања, само, 
кад је ту добра воља, љубав према књизи, 
љубав према раду, а у главном озби- 
љан назор и старање, као и материјално 
пожртвовање од стране власника штам- 
парије. — Не треба само обраћати пажњу 
колико ће радник урадити, него и како 
ће урадити. — Наша штампарија младо је 
подузеће, основано без икаквог стручног 
штампарског знања, а наши су штам- 
парски радници већином домаћи људи, 
који нијесу имали прилике да виде стране, 
веће штампарске радње и да у њима 
стеку већег штампарског знања. И ако, 
дакле, ми сами власници нијесмо имали 
стручног штампарског знања, а нити га 


== 191 — 


наши радници довољно имају, ипак је 
наша радња бар у неколико постигла 
успјеха у штампарском раду, тако, да се 
са мањим изузецима, може такмачити са 
страним штампарима-издавачима, који не 
оскудијевају како у стручном образовању, 
тако ни у осталим помоћним средствима, 

— Да се постигне што љепша израда 
књиге, нужно је за штампара на првом 
мјесту читак рукопис, писан на узаним 
листовима хартије. Рукопис не смије бити 
исписан преко цијелог листа, него треба 
на једној страници оставити празна про- 
стора, на коме писац може случајне по- 
правке рукописа извести. Поправке ру- 
кописа не треба вршити између редова, 
него као што напоменусмо, на изоставље- 
ном празном простору, и то са знако- 
вима, који се при корегирању употребља- 
вају. Свако, па и најмање испорављање 
рукописа нужно је да писац изведе 
прије почетка штампања. Измјене, наро- 
чито уметање или избацивање појединих · 
ријечи и реченица, задаје штампару доста 
труда; а тиме се лако поремети и тех- 
ничка израда слога. Измјеном ријечи и 
реченица лако се догоди замашнија штам- 

парска погрјешка; слагар прегледа, па 
уметне измијењено на погрјешно мјесто, 
или при преламању ријечи погрјешно пре- 
ломи слог. — При предавању рукописа у 
штампу нужно једа власник или старјешина 
штампарије прегледа рукопис и бар при- 
ближно израчуна колико ће штампаних 
страница рукопис изнијсти; одреди та- 
чан формат књиге и према томе, ако 
хартије нема на стоваришту, мсту по- 
ручи. При порумбини хартије нужно је 
увијек извјесну количину сувише пору- 
чити, како не би наступило помањкање 
исте, а отуд се увукла погрјешка која 
се често дешава, — нарочито код бпо- 
градских издавача, — да у једној књизи 
имаде не само двије, него и по више 
врста хартије. Пошто се успостави 
формат књиге, нужно је одмах одредити 
врсту и величину слова за унутрашњи 
садржај. Ако се у књизи налазе при- 
мједбе, тад треба означити и величину 
слова за исте; пазећи увијек да су сраз- 
мјерно мања, а по врсти иста или бар 
слична. Тако исто треба одредити врсту 
и величину слова за наслове и поднаслове, 
као и за насловну страницу, посвету и т. д. 

Главни услов за укусно издање књиге 
састоји се у распореду слога, који се 
не смије пропуштати укусу слагара, него 
треба тачно означити дужину и ширину 
слога, имајући у обзиру празан простор 
око истога, који се оставља толики, да 
кад се књига обрже, остане бар 21/, 
цм. широк. За ово је нужно увијек 
имати у виду формат књиге, а и то, да 
кад се књига отворена узме у руку, не 
досегну прсти до слога, па ни онда, кад се 
књига и по други пут увеже. Да би се по- 
стигао укусан распоред слога на насловној 
страници, по најбоље је, да се два до три 
разна сложе, па који буде по најљепши 
при томе и остати. Чистота штампе та- 
кођер је један од главнијих услова, која 
зависи поглавито од радина коме је повје- 
рен тај посао, а много придоноси и каквоћа, 
штампарске бб чистота ваљака за боју 
и уредна конструкција штампарске ма- 
шине. Најзад, много зависи љепота 
штампе и од задње коректуре (машин- 
ске ревизије), а да се у томе усијех 
постигне, нужно је, пошто слог уђе у 
машину, да радин (машиниста) одштампа 


Један табак, којиће коректор, испоредивши 
13 

са задњом коректуром (ревизијом) про- 
читати и назначити погрјешке, које су се 
случајно поткрале, било коректору или 
слагару; и најзад, назначити слова, која 
су оштећена, као и слог, ако се слу- 
чајно пореметио пригодом коректуре или 
при пренашању у машину. Све ово треба 
слагар да поправи, а ради увјерења да 
је све тачно поправио, сам пореди са по- 
ново одштампаним табаком, и тад јави 
машинисти, да се штампање може отпо- 
чети. 

Оволико за сад, — само неколико ри- 
јечи, а другом приликом проговорићемо 
ошширније. 

Ристо Кисић. 


КОНГРЕС СРПСКИХ НОВИНАРА 


»Управа Новинарског Удружења у Био- 
граду« издала је проглас за састанак 14. 
септембра 1902. »првог конгреса српских 
новинара«, који ево доносимо у изводу: 

Чланови конгреса могу бити: 1. Чла- 
нови, редовни и почасни, Српскога Но- 
винарског Удружења; 2. Уредници и стал- 
ни сарадници српских политичких и 

стручних листова и часописа; 3. Писци 
познати својим радовима на пољу српске 
публицистике; и 4. Признати књижевници, 
Сви учесници имају се пријавити до 81. 
августа предеједништву Новинарског Удру- 
жења и доставити, по потреби, своје леги- 
тимације (чланови под 2). 

Приједлози, које ће конгрес претресати, 
за сада су ови: 

І. Шта треба предузети, да листови, 
који излазе у појединим српским обла- 
стима, прођу у што већем броју у све 
остале земље, у којима Срби живе, и да 
се тим цутем прошири и поље српске 
журналистике и међусобно познавање 
прилика и потреба свога српскога пле- 
мена 

П. Треба ли искључити из наше штам- 
пе личну полемику између новинара и 
између јавних посленика о њиховим при- 
ватним и породичним односима, као не- 
достојну јавне. ријечи и штетну по углед 
српских новинара и раденика на јавноме 
пољу? 

Ш. До којих граница може опозициона 
штампа претресати питања, која се тичу 


народног и културнога живота српског, 
13“ 


— 196 — 


без повреде општих српских интереса и 
угледа српске завјетне мисли? 


ТУ. Је ли потребно установити српски 
централни прески орган и како га треба 
устројити? 

Свако уредништво и сваки онај, који 
активно жели учестовати на конгресу, мо- 
же поднијети своје приједлоге за конгрсе. 
Таки приједлози морају се доставити пред- 
сједништву Новинарског Удружења до 31. 
августа закључно писмено, са нобудама 
и изјавом, да ли предлагач жели бити 
изнјестилац дотичнога приједлога. ППоли- 
тичка питања искључена су из дискусије. 
Одбор Новинарског Удружења рјешана, 
која Һе се од достављених му питања 
изнијсти на рјешавање конгреса. 

= 
( 
ОЦЈЕНЕ И ПРИКАЗИ 

ж У »Бранкову Колу«, свесци од 25. 
јула изашли су ови прикази: »Павле 
Орловић« »Скопаљско владичан- 
ско питање 1897—1902.« Биоград. 
Штампарија Светозара Николића. Обид. 
Вијенац, бр. 2. 1902. Цијсна 0.50 дин. 

Стр. 82, 8'. — Књижица ова је ремек- 
дјело новинарског пледоајера за једну 
родољубиву ствар, у којој човјеку под- 
једнако упадају у очи и истичу се 
окретна обрада материјала, темељно по- 
знавање историјских и статистичких дата, 
снажна дијалектика, проницање у каузал- 
ност догађаја, а сасвим понаособ још 
задобија читача, што налави у њој оби- 
ље трезвених, родољубивих мисли, при 
којима не можемо а да не зажелимо, да 
их пригрле сви српски политичари. Не 
могу да пропустим а да не цитирам овај 
пасус: »да дипломатску акцију, ако се 
хоће да је успјешна, треба подржавати, 
али не ничијим ауторитетом, него снагом 
цијеле земље, која се огледа у унутраш- 
њој сређености, добрим финансијама, 
опремљеној и свачим снабдјевеној војсци 
и — што је најглавније — у сложном 
јавном мишљењу, које би показало да 
народ, задовољан својим стањем, »хоће 
и умије да се брине и о вишим зада- 
цима политичким и да је пред њима во- 
љан заборавити пролазне партизанске 
међусобице«. Колико би се на боље окре- 
нуле наше ствари, да сваки Србин од 

утјецаја пригрли оваква начела! — И ако 
је питање ово само већ ријешено, књига 
не губи тиме ништа од актуалног инте- 
реса, но ће остати веома занимљива и 
поучна за сваког ко хоће да се инофор- 
мира о приликама нашег народа под Тур- 
цима, и ко хоће да види колико се на 
њега јадног склептало непријатеља, а са 
каквом снагом и жилавошћу умије тај 
народ да се од њих брани. 

ж »Питање о Старој Србији« 
написао » Павле Орловић«. Биоград. Штам- 
парија Петра Јоцковића, краља Милана 
ул. 12. 1901. 80. Стр. 36. Цијена? — 
Овој су књижици дали повода догађаји, 
који се одигравају непрестано у Старој 
Србији, гдје Арнаути с највећом окрут- 
ношћу тлаче некажњено сриски живаљ. 
— Како по садржају тако и по начину 
излагања ни ова умна књижица не усту- 
па ни мало првој, само бих примјетио, 
да у њој писац хоће покашто да једно 
исто, а без нужде, понавља. Обје књи- 
жице пак треба сваки српски родољуб 
да с пажњом прочита. 

ж >Из Маћедоније о Маћедони- 
ји«. Пише »Србин Србиновић Војвођа- 

нин«. У Н. Саду. Срп. Штампарија Дра 
Св. Милетића. 1901. Цијена 50 фил. Стр. 
27, 80. — Без сумње, под утјецајем Ор- 
ловићеве књиге о Старој Србији постала 
је и ова, у којој се говори о приликама 
у Маћедонији, те се оштро осуђују Бу- 
гари, који су својом могрјешном полити- 
ком само средство у рукама моћнијих 
сила, пошто њихова бијесна борба против 
Срба шкоди до душе Србима, али ће се 
у даљој или ближој будућности, без сум- 
ње, љуто осветити и Бугарима: успјеси 
њихови само су џривидни. И ова бро- 
шира је достојна сваке пажње. 190 

ж >Та бајпвбуепог ѕвуіећа«. Ма- 
рівао > г. Спзјау Оај«. Огисо 1ада- 
пје. О Хартери. Тіѕіата МПе Магауіба, 
1902. Стр. 159. Цијена К. 1,80. — Ова 
књига је дивот-издање с обзиром на хар- 
тију и штампу, и пуна је приповиједака, 
од којих би се једној обичној »фрајли« 
накостријешила коса. За доказ свега по- 
требан је мрак, медијум и вјеровање, — 
Ко и прије. Спомињу се људи природ- 
њаци који су нацослије пристали, спо- 
мињу се славни американски доктори и 
Цитати из филозофије, све помрло и не- 

познато. И књига се посвећује Аксакову. 
Пошто је сујевјерно порицати а ргіогі 
сујевјерју, требало овако тумачити: смрт, 
то је питање! Претпоставити послије 
смрти ништа — тражи снагу и здравље. 
Спиритисте награде нуле својих живота 
вјечношћу. Тијело и душа су двије чуд- 
не супстанције направљене у алкимистич- 
ном лабораторијуму. Зар то није зло- 
употреба нерава и мозга?! Треба прво 
издржати идротерацију по чика-Кнајпу, 
па ћемо онда сви бити задовољни потпу- 
но извршујући функције љубави и глади. 
Јер кад се све душевне и нервне боле- 
сти узму уједно, онда се добије систем 
спиритиста, телепатија, астралних тијела, 
реинкарнација, сеанса и медија. Осим 
тога цијела је књига скроз недуховито 
написана. 
Др. Лаза Поповић 
ж »Други мирис босиљков«, на- 
писао >Ј. Миодраговић«. Биоград, штам- 
пано у Државној Штампарији Краљеви- 
не Србије. 1902. Стр. 91. Цијена 0.70 
дин. — О овој књизи доноси »Српски 
Књижевни Гласник« у свесци од 16 јула: 
Ни поетичнијег наслова, ни сухопарније 

књиге! Мало је само незгодно што је 
сам Г. Миодраговић свој рад назвао »ми- 
рис босиљков«. Толика претенциоз- 
ност мало је необична чак у наших књи- 
жевника али, најпослије, може бити да 
је г. Миодраговић доиста нјеровао у са- 
гласност књиге и наслова. Њему су се 
можда учинили лијеџи ови мршави, сухо- 
џарни описи мјеста, и ове свакодневне 
поукс из хигијене, увијене у неке злсуде 
приче. Те су нас ствари до сад давиле 
по школским читанкама, а сад сво Г. 
Миодраговић растура их међу дјецу да 
се она м послијс школе наслађују чита- 
јући како је мали Микица повраћао од 
рђавих колача, или како се цијела поро- 
дица потровала уквареним месом. Најпо- 
слије, ако се мисли да хигијенске поуке 
треба да буду једна врста дјечијег штива 
за што их овако несистематски, мимо- 
грсдно и лаички износити? За што ље- 
кари не раде популарне чланке у којима. 
Һе дјеци разјаснити ове ствари, него се 
ради једне поуке приповиједа читава до- 
садна прича о некаквом Здравку (или 
коме другом), који прије личи на какву 
справу, него на живо дијете. И, Боже, 

опрости, као да је овај Здравко какав 
министар а књига Г. Миодраговића по- 
лузваничан орган, те по дужности мора 
доносити извјешће о томе кад Здравко 
лијеже, кад устаје, како се облачи, како 
иде улицом и т. д. Ако се Г. Миодраго- 
вићу, ма из каквих 'разлога, допада да 
израђује дјечије књиге, боље ће учини- 
ти да као приређивач одабере неколико 
добрих туђих радова, него да као писац 
даје своје слабе саставе. 


ИЗ ЛИСТОВА 


+ И наша »Босанска Вила« донијела је 
оцјену Карабеговићевих пјесама, из пера позна- 
тога критичара српскога Јаше Продановића. 
Г. Продановић овако завршује своју оцјену: 
>Литерарни пробирачи неће можда наћи у Ка- 
рабеговићевим пјесмама особита задовољства. 
Али и ако скромне, он ће ипак својом њежношћу, 
својом искреношћу, па и извјесним љепотама 
облика задовољити све оне, који знају шта се 
може тражити и очекивати од данашње наше 
лирике. Нарочито ће омладини пријатно пасти 
читање ових пјесама, јер оне тако добро одгова- 
рају младићском темпераменту, који и код нај- 
веселијих није без нешто меганхоличности«... 


+ У 12. броју »Босанске Виле« написао 
је г. Продановић врло повољну оцјену »прича« 

Милана Будисављевића, које изиђоше у 26. и 27. 
свесци »Мале Библиотеке«. 

+ У подлиску »Сарајевског Листа« а у 
бројевима 83. и 84. штампана је оцјена на 
'»Православно Црквено Право« од д-ра Никодима 
Милаша. 

+ Дубровачки »>Срђ« донио је у својој 14. 
свесци лик дра Балда проф. Богишића. У истој 
свесци доноси оцјену од Милана Павлова Јова- 
новића на дјело »Православно Црквено Право« 
од д-ра Никодима Милаша, као и приказе на 
књиге: »Из прошлости српске области Нерет- 
љанске« од Љубе Влачића, приказује Ђиво. — 
»Дивљи човјек«, срочио Сима Лукин Лазић, при- 
казује К. — Ова оцјена и прикази писани су 
веома симпатично. 

+ »Коло« и »Српски Књижевни Гласник« 
доносе приказ на »Последње приповетке« Ми- 
лорада П. Шапчанина, које су изашле у 28. и 
29. свесци »Мале Библиотеке«. Ова су два при- 
каза по својој садржини врло разнолика, 

| »Коло«, у књизи ЈУ. св. 2. доноси чла- 
нак од Пг. \ егібав-я »Вратимо народу — ње- 
гово«, у коме се приказује девета: књига »Срп- 
ских народних пјесама«, што их је скупио Вук 
Стеф. Караџић. Чланак је написан врло симпа- 
тично, а са напоменом да српска држава изда 
Вукове народне пјесме и приповијетке у новом 
»народном« са свим јефтином издању. 

+ »Српски Књижевни Гласник« доноси у 
свесци од 16. јула, приповијетку »Нашљеђе« од 
Симе Матавуља. У истој свесци оцјењује сам 
уредник г. Богдан Поповић »Три приче Радоја 
М. Домановића« (»Краљевић Марко по други пут 

међу Србима, Данга, Вођа«). Уважепи критичар 
вели ово: »Ове три приче г. Домановића иду у 
врло добре ствари објављене у нас у пошљедње 
вријеме. Оне су малене ствари, и у малом су 
броју, и хвала коју заслужују не може се ни у 
ком случају поређивати са хвалом на коју имају 
права замашнија, већа дјела, рађена с више 
прегнућа, уз већи напор уображења, на широј 
основи и с дубљом подлогом. Али у своме роду 
оне су врло добре ствари. »Краљевић Марко по 
други пут међу Србима« слабија је од остале 
двије (и ако је од обадвије знатно боље прим- 
љена од шире публике); али »Данга« и »Вођа« 
могу се без много натезања поредити са најбо- 
љим стварима тога рада и обима. И ово »без 
много натезања« додајем, чини ми се, само зато, 
да хвала, и ако праведна, не би изгледала прс- 
тјерана. Ријеч је о живом писцу и писцу Србину; 
а у таком случају, ако писац заиста има дара, 
наш свијест прима с неповјерењем јаче похвале«... 
У рубрици »>Оцјене и Прикази« доноси приказ 
од дра К. Д. Кумануди под насловом »јЈедио 
мишљење о Босни и Херцеговини«, на књигу 
»Т' Апштеће-Попште еп Вовпіе-Негибвоуіпо. 


Кабопај ов, тоћрлопз, гопуеглетеп. — Евупо 
дев досх топдев: 15 тагв 1902.« од А. Л. 
Болија. 


+ »Босанска Вила« јавља, да је изишао из 
штампе »Извјештај о српској автономној учи- 
тељској школи у Карловцу«. За школску годину 
1901. —1902. Приредио Божидар Борђошки, при- 
времени учитељ. У Срем. Карловцима, српска 
манастирска штампарија 1902. Уз то надодаје и 
ово: »У њему видимо да је било у тој школи 

80 ученица, међу којима је из Босне и Херце- 
говине 14. Ове године оспособљено је за учите- 
љице 23 свршене приправнице, од којих је само 
једна из Сарајева, по имену Савка Кенићева, 
свршила је са врло добрим успјехом. На крају 
видимо неколико ђачких радова, па и ту се 
истичу Босанке, од којих понајбоље напредује 
ученица Јованка Адамовићева, из Сарајева«. 


4- Српски Књижевни Гласник« доноси у 
свесци од 16. јула кратак приказ на књигу 
»Песнички Зборник« од Јована Максимовића, у 
приказу вели: »О овој књизи говорићемо подроб- 
није у једном од даљих бројева нашега листа, 
јер је она један значајан појав у нашој књи- 
жевности, па је потребно знати да ли одговара 
намијењеној сврси или пе«, 


+ У »Бранкову Колу« почеле су излазити 
запимљиве »Мрвице из рата 1848:—1849«, успо- 
мене Јована Стефановића Виловског. У 25. броју 
уредник вели, да је сређена и »Автобиографија« 
покојног мајора и да ће се штампати, кад јој 
буде вријеме. 


КРОНИКА 


+ »Миз апвкој паде «, пекоћко рје~ 
капа врјехао Овтап А. Ојиа6 Тговкот ріѕса. 
Уграка Фађгоуаска Матрапја А. Ріѕагіба, 1902. 
— Књига ова врло ће добро доћи муслиманској 
младежи. Наш млади и симпатични пјесник, 
топло љубећи свету вјеру своју, хтио је својим 
бујним осјећајима одушка да даде и дао га је — 
у кити заиста љијепих и побожних пјесама. Ми 

се од срца радујемо појави ове књиге, јер знамо, 
да се, међу браћом муслиманске вјере, одавно 
осјећала потреба за њу. Радујемо се, јер ће она 
истиснути многе друге књиге, многих назови- 
пјесника, које су имале са свим други циљ, а 
никако да облагороде срце и душу младих Му- 
слимана. С тога књигу ову и нећемо препору- 
чивати, јер се је сама препоручила и, како смо 
дознали, прилично је распродата. Препоручујемо 
само младоме Ђикићу, да и даље настави у 
овоме правцу! 


+ У прошлом броју »Пријегледа« споменули 
смо, да је одштампана, из »Бранкова Кола«, књига 
уваженога књижевника српскога г. Павла Попо- 
вића »једно објашњење са г. Љ. Решетаром«.... 
Познато је, да је г. Поповић штампао у нашој 
>Зориє а кашње и посебно одштампао (у издању 
издавачке књижарнице Пахера и Кисића) своју 
изврсну расправу »О Горском Вијенцу«. Г. Реше- 
тар је у »Бранкову Колу« оцијенио ту књигу 
и навео неколико неоправданих замјерака. Г. По- 
повић, у овој повој књизи, разложио побија за- 
мјерке г. Решетара, те држимо, да ће интересо- 
вати све оне, који су читали >О Горском Ви- 
јенцу« или у »Зори« или посебно одштампапу. 


+ >Једна угашена звијезда«, роман Лазе 
Комарчића изишао је недавно из штампе. Књига 
је посвећена пок. Милутину Гарашанину, чија је 
и слика донесена. 


+ »Драгон и Константин Дејановићи и њи- 
хова држава«, историјска расправа Др. Јована 
Хаџи-Васиљевића посебио је одштампана из »Про- 
свјетног Гласника«. 

+ Српска Књижевна Задруга разаслала је 
својим члановима и пошљедње двије књиге за 
прошлу годину. Те су књиге: »Лажни цар Шће- 
пан Мали«, историјско збитије осамнајестога 
вијека од Петра Петровића Његоша, и »Причања 
Вука Дојчевића«, скупио и сложио Стјепан Ми- 
тров Љубиша, прва књига. — Првој књизи на- 
писао је. предговор г. Јаша М. Продановић, а 
другој г. Љ. Јовановић. 

+ »Српске народне пјесме и игре«. Као 
Ш књига Српског Етнографског Зборника који 
издаје Српска Краљ. Академија штампане су 
»Српске народне пјесме и игре с мелодијама из 
Левчах, које је прикупио Тодор Бушетић учитељ 
а музички приредио Ст. Ст, Мокрањац. 

-- »Правилна и погрешна метода решавања 
тактичких задатака на карти и у пољу«. Ову је 
књижицу израдио Душан А. Станковић капетан, 
по познатом руском војном писцу, ђенералу 
Лесру. У предговору писац се оправдава због 
стила, који је доиста на више мјеста тежак и 
нејасан, говорећи како се оваке ствари не могу 
простије писати. Цијена је књизи 0.60 дин., има 
40 стр. а штампана је у штампарији Аце М. 
Станојевића, Биоград. 

+ Извјештаји гимназија: Вука Караџића, 
Краља Александра 1 и ваљевске о раду и успјеху 
ученичком у школ. 1901/2 год. — У овим извје- 
штајима, поред података који се односе на рад 
у школи, штампани су и поједини чланци и ра- 
справе. У извјештају гимназије Вука Караџића 
прва је расправа од директора Г. Ср. Ј. Стојко- 
вића »Преглед података о напретку ове школе« 
а друга од Г. Андре Гавриловића: »Сима Милу- 

тиновић према Илирству«. У извјештају гимназије 
Краља Александра | једна је расправа од Г. С. 
Калика »Драмска поезија римска« а друга од 
Г. Богдана Јанковића »Узајамни односи између 
инсеката и биљака«. Најпослије, у извјештају 
ваљевске гимназије штампан је светосавски го- 
вор директора тога завода Г. П. Живковића: 
»Како треба дјецу да васпитамо« израђен по 
Рг. Ј. Гедегег-у, и »Метеоролошка посматрања 
у Ваљеву од ђакона Г. М. Терзића. 

+ Изашли су из штампе »Извјештаји« за 
школску годину 1901./1902., мостарске Велике 
Гимназије, Државне Више Дјевојачке и Трговачке 
школе. Уз извјештај Велике Гимназије штампан 
је чланак професора Николе Симића »Множина 
именица мушкога рода од једног и од два слога«. 

+ У новој електричној штампарији Петра 
Јоцковића, у Биограду, штампано је треће издање 
књиге: Игњата Мосхаћа, професора на атинском 
универзитету »Хришћански дом«, превео с грчког 
архимандрит Фирмилијап. Ово греће издање 
штампано је трошком Јована Станојевића, про- 
топресвитера окр. крајинског у Србији. 

+ Алекс. Живаповић, катихета у Осијеку, 
јавља да је дао у штампу и да ће за кратко 
вријеме бити готова његова књига, »Песимизам 
и Хришћанство«, Књига ће се штампати само у 
200 примјерака, изнијеће око 7 табака, а цијена 
ће јој бити 1.40 круна. 

+ У 12. свесци »Знамепитих Срба ХІХ-ог 
вијека« изашле су биографије и ликови: Ципцар 
Јанка; Глигорија Возаревића; Костантина-Дани- 
јала; Јована Суботића ; Владимира Васића и проте 
Васе Живковића, а у 13. свесци: Чолак-Лите 

Симеуновића; Огњеслава Утјешеновића Остро- 
жинског; Јоксима Новића Оточанина; Љубомира 
П. Ненадовића; Косте Руварца и Александара 
Бачванског, 


+ »Пучина«, драма Нушићева посебно је од- 
штампана из биоградског »Дела«. Препоручујемо! 


4- »Париска Мода«. Од 9. јуна почео је у 
Биограду излазити женски модни лист са сликама 
и са готовим исјеченим мустрама женских ха- 
љина. По тим мустрама може се лако скројити 
хаљина. још доноси и редовно ће доносити 
многе женске ручне радове, које може израђивати 
свака Српкиња и тако сиромашне прилично за- 
радити. »Париска Мода« излази на великом та- 
баку и има доста слика, које су наручене из 
Париза. Около је толики исти омот за огласе. 
Садржај је првога броја: Писма из Париза о 
најновијој моди са сликама; За женски свијет: 
Модерни сунцобрани; Женски ручни радови са 
сликама, Сара Бернар и париске моде; Вјештина 
живота: О спреми за путовање; Основна пра- 
вила васпитања; ЊЊеговање здравља; Како се 
узима мјера са сликама; Опис модних слика и 
подлистак: Тајне једнога двора, роман Штрала. 
Париска мода излази сваке недјеље на 12 стр. 
великог формата. Она ће добро доћи за мпоге 
српске жене и дјевојке, које држе туђинске ли- 
стове те врсте. Најбоља страна »Париске Моде« 
јесте та, што Бе радити противу раскошности, 
а ипак да се Српкиња укусно одијева. Годишња 
претплата листу 12 круна, а прима сеи мјесечно. 
Претплату прима Издавачка Књижарница Пахера 


и Кисића. Овај лист топло препоручујемо. 
14 

+ Први број нашега Гријеглеба носио је 
натпис Преглед, као што се то овдје у народу 
говори. Но са неких страна замјерише нам, да 
то, према правилима српске граматике није добро, 
те да треба натпис промијенити и замијенити га 
са Лријеглед. Тако смо и учинили. Али сад 
нам се опет замјера, да то није добро и да треба 
да остане натпис као и прије. Пошто те ријечи 
нема у Вукову рјечнику, ми смо се обратили 
једноме своме пријатељу, познатоме филологу и 
питали га: које је боље и правилније? Пријатељ 
нам је одговорио ово. Добро сте учинили што 
сте »Преглед« промијенили у »Пријеглед«, јер 
пре у ријечи »пријеглед« гласило је у старом 
језику прф, а кад у српском језику јужнога 
говора ово % дође у дуги слог, гласи прије, 
а не пре, а »пре« гласи у кратком слогу. Дуг 
је пак сваки онај слог у српском језику, на који 
пада акценат „ или, / или дужина 2; ако дуги 
акценат или дужина пада на негдашње %, онда у 
српском бива #72; ако по том на % (или екавско е) 
пада акценат ~, онда у јекавском буде ије, ако 
ли / „онда: и/6. Тако се каже: »пријеббј« (екавски: 
пребој), премда долази од »прббити« ; »пријёвара« 
(екавски : превара), премда долази од »преварити«; 
»пријевјес« (екавски: превјес), премда долази од 
»превјесити« ; »пријевоз« (екавски: превоз) — од 
»превозити« ; »пријевбрница« (екавски: прёвӧр- 
ница) од »превријети«; »пријогон« (екавски: прё- 
гон) од »прегонити« ; »приједјевак« од »предјети«; 
»Приједор« од »предријети« ; »пријекор« од »пре- 
корити«, »пријелаз« од »прелазити«; »пријенос« 
од »преносити и т. д. и т. д. Према томе ваља 
само иријдглед, а пе преглед. У осталом молимо 

и оне пријатеље, који мисле да је Преглед боље, 
да своје мишљење образложе, па ћемо и њега 
врло радо донијети и на тај начин ствар ће се 
најбоље рашчистити, 

4. »Српска Краљевска Академија«. 5. јула 
био је ТУ. скуп академијина предсједништва, и на 
њему су посвршавани ови послови: 1. Прочитано 
је писмо г. министра просвјете од 3. јула којим 
извјештава академију да је према њеном писму 
одлучио да задужбина пок. д-р. »Љубомира Ра- 
дивојевића« ступи у живот од 2. јануара о. г. 
У исто вријеме извјештава академију, да је већ 
наредио Управи Фондова, да сав овогодишњи 
приход од ове задужбине преда Срп. Кр. акаде- 
мији, како би га могла употријебити на сврху, 
којој је по покојникову завјештању намијењен, 
наиме: »на научне трудбенике око унапређења 
филологије, узајамно-словенске, и истраживања 
и освјетљења историје, специјално српске, осо- 
бито ради сузбијања шовинистичких насртаја 
против српске народности и православља«. Пред- 
сједништво је одлучило предложити цјелокупној 
академији да се овогодишњи приход задужбине 
пок. д-р. »Љубомира Радивојевића« употријеби 
на издавање »Зборника за историју, језик и књи- 
жевност српскога народа«, и да се на корицама 
такве књиге назначи да је из ове задужбине 
награђена. (Ова је задужбина основана 1. јула 
1892. а треба да ступи у живот, кад с умноже- 
ним каматама достигне суму од 75.000 дин. 
Њоме ће руковати мипистар просвјете и црквених 
послова, али тако: да сав годишњи додатак ове 
задужбине сваке друге године предаје Српској 
Краљ. Академији на поменуту сврху.) — 2. Прим- 

14" 

љено је к знању предсједниково саопштење, да је 
»Годишњак« С. К. Академије за 1901. год. дат 
у штампу. — 3. Прочитано је писмо библиоте- 
кара Народне Библиотеке, којим извјештава Ака- 
демију да је академик Љуб. Стојановић готов с 
описом рукописа и старих штампаних књига Нар. 
Библиотеке, и предлаже да Академија умоли г. 
министра просвјете и црквених послова, да се 
овај »Каталог« штампа. Одлучено је, да се овај 
приједлог препоручи г. министру. 

+ У Биограду поред досадањих 15 листова, 
који излазе сваки дан, отпочела су прошлог мје- 
сеца излазити још два дневна листа: »Дан«, под 
власништвом и уредништвом Милана М. Ђорђе- 
вића, и »Глас Србије«, под власништвом и уред- 
ништвом К. Арсенијевића. 

+ О језику Радовићева »Вјесника« Босан- 
ска Вила у 13. броју, доноси ову биљешку: 
>Чешће пута опазили смо да мостарски »Српски 
Вјесник« гријеши у језику, али се не освртасмо 
па то, мислећи да су штампарске погрјешке. 
Понављање таких погрјешака доказује незнање 
језика. Тако у 26. броју, у домаћим вијестима 
нађосмо ријечи »долијећати« и »долијечаху«, 
које пеће никада Србин изговорити, особито 
Србин у тој српској Тоскани, како је филолози 
пазваше. Тај глагол у пеодређеном пачину гласи: 
болијетати, а у садашњем времену: »долијетам« 
или »долијећем«. Друго пређашње вријеме »до- 
лијетах«, »долијеташе«, >долијеташе«; »долије- 
тасмо«, »долијетасте«, долијетаху, а никако 
»долијечаху«, јер је основа эдолијетає« — а на- 
ставак за пеодређено вријеме »ти«, а за треће 
лице мпожипе другог пређашњег времена уметак 

је х, а лични наставак у »долијета-х-у«. 
За то господа око »Српског Вјесника« треба 
чешће да завире у граматику, па онда друге да 
критикују«. 

+ Са пријатељске стране дознајемо, да ће 
чувена приповијетка прослављенога Сремца »Ка- 
ријера практиканта Вукадина«, наскоро изаћи 
посебно одштампана. 

3 Прва српска штампарија Ристе Ј. Савића 
у Сарајеву јавља, да је Нушићевим »Рамазан- 
ским вечерима« спустила цијену, те их сад про- 
даје по 1.50 К. 

+ Енглез Јида издао је, прије кратког 
времена, књигу, под натписом »Сгійса] віщ- 
Ајев«. У њој говори о знамепитоме талијан- 
скоме пјесиику Габријелу Д’ Анунцију, у коме 
види новога Бокача не само по таленту, него 
и по бестидности. У бестидности, вели, да 
је надмашио чак и Золу. За његову умјетност 
каже, да је то већином игра с ријечима без ду- 
бокога поимања природе и људске душе. 


Антун Фабрис, уредник » риђгоупіка« и 
»Срђа«, пропутовао је ових дана кроз Мостар. 


ЧИТУЉА. 


+ Далеко од свога роднога краја, далско 
од уже своје домовине, а у братској Црној Гори, 
у Улцињу, преминуо је млади пјесник српски 
„Богдан Милановић Крајишник«. Пјесме његове, 
додуше, нијесу биле особитије, али се лијепо 
видјело, да их је писао један млад, ватрен, оду- 
шевљен патриота. Покојник је одиста био честит 

и идеалан Србин, готов, да све своје жртвује за 
народ свој. Његова толика љубав према роду 
своме и раставила га је са родном грудом, коју 
је морао напустити, да на другом мјесту уто- 
чишта нађе. Он је много пропатио и толике 
патње, прије времена, у гроб су га отјерале. 
Лака му братска земља! 

ЇТ 6. прошлог мјесеца умр'о је у Врњицама, 
у Србији »Др. Ђока Јовановић«, љекар среза ра- 
синског, бивши професор Велике Школе и љекар 
Њ. В. Српског Краља Александра 1. — Покојни 
др. Ђока, као професор Велике Школе, бавио се 
наукама и научним истраживањем, а доцније се 
посветио проучавању и развитку једне од најље- 
ковитијих бања у Краљевини Србији — »Вр- 
њачке бање«. О овој бањи написао је и лијепу 
научну монографију. Бавио се и лијепом књи- 
жевности. Лака му српска земља и вјечан помен 
међу српским народом, коме се достојно олужио 
са својим племенитим и корисним радом! 

+ Младен Ш. Црногорчевић. 2. прошлог мје- 
сеца преминуо је у Баошићима (близу Херцег- 
новога) Младен Ш. Црногорчевић, учитељ гра- 
Банске школе у Шибенику. Покојни Црногорчевић 
био је вриједан и марљив раденик на расвјетља- 
вању српске прошлости. Његови радови излазили 
су у »Шематизму Боко-которскомє, у »Српском 
Гласу«, и »Юиђгоуріки«, и по другим нашим 
листовима, а главне су му расправе штампане у 
»Старинару«. У овом листу објавио је: 1890. г. 
»Архитектурне фрагменте на Превлаци« (остаци 
храма св. Арх. Михаила на Превлаци); 1892. г. 
»Старинске гробнице на Превлаци«, са снимцима 
натписа и украса на надгробним белегама, каме- 

нима, плочама; 1893. г. > Михољски збор у Боци 


Которској«, — (повећа истор. археол. расправа од 
78 стране са 15 таблица); 1895. г. >» Манастири 
паштровски у Боци Которској«. — Ова расправа 


садржи историју манастира: Дуљева, Прасквице, 
Режевића, и Градишта, износи садање стање 
њихово и описује писане и друге врсте старине 
у њима (повеље, крстове, путире, иконе и т. д.) 
Покојни Црногорчевић умр'о је у 38-о] години 
свога живота послије кратке али тешке болести. 
Нека му је вјечан спомен! 


+ ДР. ЉУБОМИР НЕДИЋ 


Немио глас — од кога смо тако че- 
сто презали, а, уједно, и надали се да 
нам није тако близу — стигао нам је из 


српске Пријестонице, баш при завршетку 
ове свеске, и јавио нам, да одлични срп- 
ски књижевник, наш драги пријатељ, Др. 
Љубомир Недић, не живи више! Јавио 
нам је, да је, најзад, морало подлећи ду- 
гогодишњој болести једно измучено и сла- 
бо тијело, у које се бјеше, чудном иро- 
нијом судбине, станио тако јак и здрав 
дух! Јавио нам је, најпошље, да је са 
тим јадним и слабачким тијелом нестало 
и рнога бистрога ума, оне лупидне па- 
мети, која, за доста кратко вријеме, освоји 
себи видно мјесто у српској књижевно- 
сти, и, окупивши око себе лијеп број 

српске интелигенције, жељне рада и на- 
претка, створи од њих једну одређену 
групу. Та се група одрече многих доса- 
дањих традиција у нашој књижевности, 
и пође, скоро устопице, за тим човјеком, 
чије их нове идеје занијеше. А колико 
је било користи од тога свега, сад се не 
може тачно оцијенити: ње је било; али 
се може, међутим, са тугом замислити 
од колике нам је штетс смрт таквог јед- 
ног човјека, кога нестаје баш у најбо- 
љем добу. 


Под утиском тих мрачних мисли, Мали 
Библиотека за сада прекида ово неко- 
лико тужних редака, и, остављајући за 
прву прилику да се великом покојнику 
одужи на њему достојап начин, жели ње- 
говом измученом пепелу мир и покој! 

Администрација »Мале Библиотеке« мо- 
ли све своје претплатнике, који нијесу по- 
слали претплату за другу половицу године, 
да то учине. Ко претплату не измири, 
томе ће се даљне шиљањс свезака обу- 
ставити. 


ИЗДАЊЕ И ШТАМПА ИЗДАВАЧКЕ КЊЕЖАРНИЦЕ И ШТАМПАРСКОГ- 
УМЈЕТНИЧКОГ ЗАНОД\ ПАХЕРА И КИСИЋА У МОСТАРУ. 


